220 
Itaque, quod ramosum est in silvis, fit simplex in 
alpibus; quod erectum procumbens, et vicissim. Vegetabi- 
lia exinde iisdem regionibus saepius pauciflora, et tamen 
grandiflora facta, pluribus ramis in unum quasi caulem 
connatis, flosculisque numerosis in unum florem redactis. 
§. 9 . 
Hæc vegetatio collectiva, in alpibus evidentissima, mul- 
tis de causis oriri potest 5 etsi acerbum, imiteque illud 
arcticum frigus in proxima esse causa videtur, cujus vis 
in contrahendo ac minuendo sita est. Nam omnis vegeta- 
tio acceleratur calore, frigore autem retardatur aut suffo- 
catur. Ilinc vegetabila solis aestu maxime optimeque vege- 
tare solent, praesertim humo modice uda. — Inprimis cer- 
nitur vis caloris, in maturando fructu. Quare Lapponica 
tellus, utpote nimis frigida, fructuosa esse nequit; quum 
ad maturandum fructum aliquanto pluris esse opus caloris 
videtur, quam quod Lapponia præstare potest. 
At ejusmodi vegetabilia, quorum vegetatio atque fru- 
ctificatio brevi absolvitur, aut quorum fructus minimam 
ipsius herbæ partem constituunt, ideoque citius vel modico 
calore maturescunt, in Lapponia maxima copia proveniunt. 
